C 312/258
MT
Il-Ġurnal Uffiċjali tal-Unjoni Ewropea
1.9.2023
(30)
F’konformità mal-Artikolu 19(3), il-punt (b), tar-Regolament (UE) 2021/241 u l-kriterju 2.2 tal-Anness V għal dak ir-Regolament, il-pjan għall-irkupru u r-reżiljenza jinkludi sett estensiv ta’ riformi u investimenti li jsaħħu lil xulxin li għandhom jiġu implimentati sal-2026.
Filwaqt li l-pjan għall-irkupru u r-reżiljenza tal-Iżvezja ġie adottat biss fl-2022, l-implimentazzjoni tiegħu issa tinsab għaddejja.
Minkejja bidu kajman, l-implimentazzjoni ġeneral­ ment tinsab fit-triq it-tajba, u, f’dan l-istadju, ir-riskji ta’ nuqqas ta’ assorbiment jidhru limitati minħabba lallokazzjoni finanzjarja relattivament żgħira tal-pjan għall-irkupru u r-reżiljenza.
L-arranġamenti operattivi bejn il-Kummissjoni u l-Iżvezja ġew konklużi f’Mejju 2023.
L-Iżvezja mistennija tippreżenta l-ewwel talba tagħha għal pagament li tikkombina żewġ pagamenti parzjali fit-tieni nofs tal-2023.
It-tħejjijiet ta’ kapitolu REPowerEU u addendum minħabba t-tnaqqis żgħir ta’ appoġġ li ma jitħallasx lura għadhom għaddejjin.
L-inklużjoni rapida talkapitolu l-ġdid tar-REPowerEU fil-pjan għall-irkupru u r-reżiljenza ser tippermetti li jiġu ffinanzjati riformi u investimenti addizzjonali b’appoġġ għall-objettivi strateġiċi tal-Iżvezja fil-qasam tal-enerġija u t-tranżizzjoni ekolo­ ġika.
L-involviment sistematiku u effettiv tal-awtoritajiet lokali u reġjonali, tas-sħab soċjali u ta’ partijiet ikkon­ ċernati rilevanti oħra jibqa’ importanti għall-implimentazzjoni b’suċċess tal-pjan għall-irkupru u r-reżiljenza, kif ukoll ta’ politiki ekonomiċi u tal-impjiegi oħra li jmorru lil hinn minn dak il-pjan, sabiex tiġi żgurata sjieda wiesgħa tal-aġenda ta’ politika ġenerali.
(31)
Il-Kummissjoni approvat id-dokumenti kollha ta’ programmazzjoni tal-politika ta’ koeżjoni tal-Iżvezja fl-2022.
Ittkomplija tal-implimentazzjoni rapida tal-programmi tal-politika ta’ koeżjoni b’komplementarjetà u sinerġija malpjan għall-irkupru u r-reżiljenza, inkluż il-Kapitolu REPowerEU, hija kruċjali biex tinkiseb it-tranżizzjoni ekoloġika u dik diġitali, tiżdied ir-reżiljenza ekonomika u soċjali u jinkiseb żvilupp territorjali bbilanċjat fl-Iżvezja.
(32)
Lil hinn mill-isfidi ekonomiċi u soċjali indirizzati mill-pjan għall-irkupru u r-reżiljenza u l-programmi tal-politika ta’ koeżjoni, l-Iżvezja qed tiffaċċa għadd ta’ sfidi addizzjonali relatati ma’ (i) opportunitajiet inugwali fl-edukazz­ joni għal studenti minn kuntesti soċjoekonomiċi u ta’ migrazzjoni żvantaġġati; (ii) il-ħtieġa li l-gruppi żvantaġġati jiġu integrati aħjar fis-suq tax-xogħol; u (iii) il-ħtieġa li titnaqqas id-dipendenza fuq il-fjuwils fossili.
(33)
Minkejja li l-Iżvezja ġeneralment ikollha prestazzjoni tajba fir-rigward tal-eżiti edukattivi, għad hemm inugwal­ janzi fis-sistema edukattiva Żvediża.
L-istudenti bi sfond soċjoekonomiku u ta’ migrazzjoni żvantaġġati għandhom opportunitajiet edukattivi limitati, inkluż opportunitajiet biex jiżviluppaw il-ħiliet meħtieġa biex isibu impjieg.
Linugwaljanzi fl-edukazzjoni qed jiżdiedu u spiss huma marbuta man-nuqqas ta’ opportunitajiet għall-istudenti li ġejjin minn kuntesti ta’ migrazzjoni biex jagħżlu l-iskola li jridu, b’mod partikolari għal dawk li jkunu waslu reċentement fl-Iżvezja.
Id-differenzi fil-prattiki ta’ gradazzjoni fl-iskejjel jirriskjaw li jkomplu jdgħajfu l-eżiti edukattivi.
In-nuqqas ta’ għalliema kwalifikati għadu problematiku u huwa l-aktar urġenti għall-għalliema bi bżonnijiet speċjali, l-għalliema tas-suġġetti fl-iskejjel obbligatorji u l-għalliema vokazzjonali fl-iskejjel sekondarji.
Hemm lok biex jittejbu l-istruttura u l-governanza tas-sistema edukattiva, inkluż il-proċess ta’ reġistrazzjoni u ssistema ta’ klassifikazzjoni, kif ukoll il-progress fil-karriera tal-għalliema.
(34)
L-Iżvezja għadha qed tiffaċċa sfidi fl-integrazzjoni ta’ persuni bi sfond żvantaġġat u ta’ migrazzjoni fis-suq taxxogħol, kif ukoll fit-tnaqqis tad-diskrepanzi fil-ħiliet li fadal.
Hemm distakk dejjem akbar fil-livelli ta’ edukazzjoni tal-persuni li ma twildux fl-Unjoni meta mqabbla ma’ dawk imwielda fl-Unjoni, prinċipalment minħabba n-numru li qed jiżdied ta’ persuni li jilħqu livell edukattiv terzjarju minn dawn tal-aħħar.
Is-sehem ta’ dawk li jitilqu kmieni mill-edukazzjoni u t-taħriġ qed jiżdied, speċjalment fost l-istudenti li ma twildux fl-Unjoni.
It-tisħiħ tal-parteċi­ pazzjoni f’attivitajiet ta’ tagħlim huwa meħtieġ sabiex jgħin lill-persuni minn gruppi żvantaġġati jiżviluppaw ħiliet rilevanti għas-suq tax-xogħol u jżidu l-possibbiltajiet tagħhom li jsibu impjieg.
(35)
Huwa meħtieġ aktar sforz għall-Iżvezja biex tilħaq il-mira nazzjonali tagħha ta’ emissjonijiet tal-karbonju żero netti sal-2045.
Għalkemm l-Iżvezja għadha fost l-Istati Membri bl-ogħla sehem ta’ sorsi ta’ enerġija rinnovabbli filkonsum finali tal-enerġija tagħha, il-kapaċità tal-grilja tal-elettriku u r-restrizzjonijiet tat-trażmissjoni jistgħu jimponu restrizzjonijiet fuq l-użu ulterjuri ta’ sorsi tal-enerġija rinnovabbli fil-futur.
Fl-2022, dawn ir-restrizz­ jonijiet ikkontribwew għaż-żieda fil-prezzijiet tal-enerġija għall-industrija u għall-unitajiet domestiċi u llimitaw lespansjoni tal-attività ekonomika f’postijiet ġeografiċi remoti.
Iż-żieda fil-kapaċità tal-grilja tal-elettriku hija kruċ­ jali, minħabba li l-konsum finali tal-elettriku tal-Iżvezja huwa mistenni li jirdoppja għal 300 TWh sal-2045, minħabba ż-żieda fil-ħtiġijiet tal-elettrifikazzjoni tal-industrija u t-trasport.
Madankollu, il-kostruzzjoni u t-tisħiħ tal-grilja tal-elettriku huma soġġetti għal dewmien ikkawżat minn proċessi twal ta’ għoti ta’ permessi.
Barra minn hekk, l-Iżvezja għandha wħud mill-aktar proċeduri amministrattivi twal fl-Unjoni għall-użu ta’ sorsi ta’ enerġija rinnovabbli, b’mod partikolari proġetti eoliċi fuq l-art.
Il-Gvern nieda investigazzjoni dwar is-simplifikazzjoni talvalutazzjonijiet tal-permessi ambjentali fi ħdan il-mandat tal-Kodiċi Ambjentali Żvediż.
Fl-istess ħin, hija meħtieġa azzjoni politika konkreta sabiex jitħaffu l-proċeduri amministrattivi għall-espansjoni tal-grilja tal-elettriku u l-użu ta’ sorsi ta’ enerġija rinnovabbli, pereżempju billi jiġi limitat l-għadd ta’ awtoritajiet involuti f’dawn il-proċeduri u billi jitmexxew proċeduri b’mod parallel.
It-tnaqqis tal-konsum tal-enerġija billi tiżdied l-effiċjenza enerġetika huwa essenzjali wkoll biex jitnaqqsu l-emissjonijiet tal-karbonju u l-kostijiet tal-enerġija għall-unitajiet domestiċi